open-index/open-wikipedia-markdown huggingface dataset:
Gemma Ward

**Gemma Ward** (født 1987) er en australsk supermodell og skuespillerinne.

## Karriere
16 år gammel ble Ward den yngste modellen som ble listet som en av de ni «it girls» i modellverdenen kåret av amerikanske *[[Vogue (magasin)|Vogue]]*. Hun har gått på catwalken for mange designere som Versace, Gucci, Chanel, Valentino, Alexander McQueen og mange flere. Hun har også vært med i reklame for Prada-vesker som kunne sees i magasiner over hele verden sommeren 2007.

Ward har prydet forsidene på magasiner som *Vogue*, *W* og *TIME Magazine*s «Stil og design»-nummer. I september 2004 ble Ward den yngste motemodellen som har vært på forsiden av den amerikanske utgaven av Vogue. I tillegg var hun den første modellen som ble avbildet på omslaget av magasinet *[[Teen Vogue]]*. Til sammen har hun vært på coveret til 24 Vogue-magasiner verden over.

Hun har arbeidet for Balenciaga, Burberry, Calvin Klein, Christian Dior, Dolce & Gabbana, Hermes, Jean-Paul Gaultier, Jil Sander, Jill Stuart, Karl Lagerfeld, Louis Vuitton, Prada, Swarovski, Valentino og Yves Saint-Laurent.

Av Forbesmagasinet ble hun i juli 2007 kåret til den tiende best betalte modellen i verden etter Daria Werbowy, Karolina Kurkova, Natalia Vodianova, Carolyn Murphy, Alessandra Ambrosio, Adriana Lima, Heidi Klum, Kate Moss og Gisele Bundchen.

I 2008 spilte hun rollen som Jackie i filmen The black balloon

## Referanser


## Eksterne lenker
* 
* 
*
Fabian (navn)

**Fabian** er et mannsnavn som betyr «bønne». Navnet er vanlig i flere land i Europa og Sør-Amerika. En navnebærer er den sveitsiske syklisten Fabian Cancellara.

## Etymologi
*Fabian* har opprinnelse i det romerske familienavnet *Fabius*, som er dannet av det latinske ordet *faba*,  «bønne». Navnet kan dermed tolkes til å bety «en som dyrker bønneplanter». Navnet har vært mistolket i en del navnelister til å bety «en som dyrker bønn, en som ber».

Varianter er mannsnavnene Fabien, Fabio og kvinnenavnene Fabienne, Fabiola.

## Utbredelse
*Fabian* er kjent brukt i Norden fra senmiddelalderen (15.–16. århundre).

Navnet *Fabian* var vanlig i Norge i 2000-årene og hadde en popularitetstopp med 0,2 % i 2005. Navnet er dermed vanlig blant generasjon Z i Norge.

*Fabian* er i dag et vanlig navn blant annet i Argentina, Sveits og Chile. Formen *Fabio* er et vanlig navn blant annet i Brasil og Italia og formen *Fabien* er vanlig blant annet i Frankrike og DR Kongo.

|}

## Navnedag
*Fabian* har navnedag i flere land 20. januar. Den norske navnedagen er .

## Kjente personer med navnet

Personene i listen er ordnet kronologisk etter fødselsår.
* Fabian (ca. 200–250), italiensk pave og martyr
* Fabian Gottlieb von Bellingshausen (1778–1852), russisk‑balttysk oppdager og admiral
* Fabian Stang (født 1955), norsk advokat og politiker og ordfører i Oslo 2007–2015
* Fabian Cancellara (født 1981), sveitsisk syklist
* Fabian Delph (født 1989), engelsk fotballspiller
* Fabien Barthez 
* Fabien Vidalon
* Fabian Bengtsson
* Fabian Wegmann
* Fabian von Schlabrendorff

## Referanser


## Eksterne lenker
*
Kay Stammers

**Katherine «Kay» Esther Stammers** (født 3. april 1914 i St. Albans, Hertfordshire, død 23. desember 2005) var en britisk tennisspiller.

Stammers vant tre Grand Slam-turneringer, alle i double, i løpet av sin tenniskarriere. Hun vant både Franske Mesterskapet og Wimbledon i 1935 og hun vant også damedoublen i Wimbledon 1936. Doublefinalene i Wimbledon vant hun sammen med Freda James, i 1935 beseiret de Simone Mathieu/Hilde Krahwinkel Sperling med 6-1, 6-4 og i 1936 det amerikanske paret Sarah Palfrey/Helen Jacobs med 6-2, 6-1. Doubletittelen i Franske mesterskapet vant hun sammen med Margaret Scriven. 

Som singlespiller i Grand Slam-sammenheng gjorde hun sin beste innsats i Wimbledon i 1939. På vei til finalen beseiret hun blant andre både Sarah Palfrey og Helen Jacobs. I finalen møtte hun Alice Marble, som hun tapte til med  2-6, 0-6. 

## Grand Slam-titler
*  **[[French Open|Franske mesterskapet]]:**
** Double damer – 1935 (sammen med Margaret Scriven)
*  **[[Wimbledon (tennis)|Wimbledon]]:**
** Double damer – 1935 (sammen med Freda James)
** Double damer – 1936 (sammen med Freda James)

## Referanser


## Eksterne lenker
*
Alfa Romeo Giulietta

:*Se [[Alfa Romeo Giulietta (1977)]] og [[Alfa Romeo Giulietta (2010)]] for senere modeller med samme navn

*'Alfa Romeo Giulietta*' er en bilmodell fra den [[Italia|italienske]] bilprodusenten [[Alfa Romeo]], som var i produksjon mellom [[1954]] og [[1965]]. Den første modellen var en [[coupé]]utgave, *Giulietta Sprint*, som ble introdusert sent i 1954. Denne ble etterfulgt av en [[Sedan (bil)|sedan]] våren [[1955]], designet av [[Bertone]], som også hadde designet coupéutgaven. Senere i 1955 ble en åpen, toseters [[roadster]]utgave kalt *Giulietta Spider* lansert, designet av [[Pininfarina]].

[[Carrozzeria Colli]] bygget også en [[stasjonsvogn]]variant, kalt *Giulietta Promiscua*. Denne utgaven ble bygget i 91 eksemplarer. 

Giulietta var utstyrt med en [[Alfa Romeo]] [[DOHC|Twin Cam]]-motor på 1,3 liter (1&nbsp;290 cm³) med både sylinderblokk og -topp i [[aluminium]] og [[DOHC|doble overliggende kamaksler]]. Den opprinnelige Giulietta-motoren leverte 53 [[Hestekraft|hk]] i sedanutgaven, og 80 hk i Giulietta Sprint. Dette ble økt til 100 hk i mer sportslige modeller som *Giulietta Sprint Speciale* og *Giulietta Sprint SZ* («Sprint Zagato»).

== Litteratur ==
* David Owen, *Great Marques Alfa Romeo'', Octopus Books, ISBN 0-7064-2219-8

## Eksterne lenker
* 
* Alfa Romeo Giulietta Register
Ostseestadion

**Ostseestadion** (norsk Østersjø-stadion) tidligere DKB-Arena, er en fotballarena beliggende i den tyske byen Rostock. Arenaen er hjemmebanen til fotballaget Hansa Rostock og har blitt brukt som arena for flere frilutskonserter.

## Referanser
CentralWorld

**CentralWorld** er et kjøpesenter som ligger i Prathum Wan-distriktet i Bangkok i Thailand. Det er et av verdens største kjøpesentre. I tillegg til selve kjøpesenteret finnes også et 205 m kontorbygg og 5-stjernershotellet Centara Grand @ CentralWorld. Hele complekset har et areal på over 1&nbsp;000&nbsp;000 m². Andre kjøpesentre i nærheten er Siam Paragon, Gaysorn, Central Chidlom Department Store og MBK.

## Historie
CentralWorld ble åpnet i 1989, da med navnet World Trade Center. I 2002 ble navnet endret til Central World Plaza, og senere til bare CentralWorld. I 2007, etter 3 år med renovasjon og utvidelse, åpnet CentralWorld. Det opprinnelige arealet til senteret var på 300&nbsp;000 m², men etter utvidelsen hadde senteret over 550&nbsp;000 m² gulvareal dedikert til butikker og restauranter. 19. mai 2010 ble deler av bygget ødelagt i en brann påsatt av demonstranter og motstandere av thailands sittende regjering.

Fil:2010 Thai political protests cc03.jpg|Store deler kollapset etter brann
Fil:Central World fire redshirts.jpg|Brannen fikk løpe sitt eget løp, alt branmennene kunne gjøre var etterslukking
Fil:Central World fire.jpg|Det vil ta minst 6 måneder å bygge det opp igjen
Fil:Apple Central World (January 2022) - img 01.jpg|Apple Store Central World in 2022


## Fasiliteter
Daglig besøkes Central World av 150&nbsp;000 mennesker og den årlige omsetningen er på rundt 7 milliarder baht. Kjøpesenteret har mer enn 500 butikker og restauranter fordelt over åtte etasjer. Det finnes også to varemagasin inne i senteret. I 7. etasje finnes SF Cinema City med 15 saler. På utsiden av bygget, langs den 400 m lange fasaden, holdes det ofte konserter og store arrangemenet som for eksempel nedtellingen på nyttårsaften.

## Referanser


## Eksterne lenker
*
One for All

***One for All*** er et album av den amerikanske artisten og trommeslageren Peter Criss, best kjent fra det amerikanske bandet Kiss. Albumet ble sluppet 24. juli 2007, og består primært av ballader med innslag av rythm & blues og soul.

## Sporliste
#«One for All» – 4:47
#«Doesn't Get Better Than This» – 5:08 
#«Last Night» – 4:27
#«What a Difference a Day Makes» – 4:25
#«Hope» – 2:47
#«Faces in the Crowd» – 3:36
#«Send in the Clowns» – 3:52
#«Falling All Over Again» – 4:42
#«Whisper» – 4:16
#«Heart behind These Hands» – 3:39
#«Memories» – 3:48
#«Space Ace» – 5:10

## Kilder
*
MBK

**MBK Center ** () Previously Known as **Mahboonkrong Center** ()  er et kjøpesenter i Bangkok i Thailand. Senteret åpnet dørene i 7 February 1985 og er et av Asias eldste. Det er knyttet til BTS Skytrains stasjon National Stadium. Andre sentre i nærheten er CentralWorld og Siam Paragon.

Kjøpesenteret har åtte etasjer og rommer over  butikker og salgsboder. Senteret er svært populært blant ungdom og turister. De fleste butikkene er små, og kjøpesenteret kan minne om et marked som har blitt flyttet innendørs. Prisene er lave, og det er ofte mulig å prute. I øverste etasje er det en kino og en bowlinghall.
William Grut

**William Oscar Guernsey «Wille» Grut** (født 17. september 1914, død 20. november 2012) var en svensk sportsutøver som konkurrerte i moderne femkamp.

Grut ble olympisk mester under Sommer-OL 1948 i London i moderne femkamp og for den bedriften ble han tildelt Svenska Dagbladets gullmedalje.

## OL-medaljer
* 1948  London -  **Gull** i moderne femkamp  Sverige

## Referanser


## Eksterne lenker
*
Siam Paragon

**Siam Paragon** er et kjøpesenter i Bangkok i Thailand.
Senteret ble åpnet i 2005 og selger blant annet merkevarer som Gucci, Burberry og Chanel. Bilmerker som Ferrari og Lamborghini har også butikker i senteret. Målgruppen for Siam Paragon er thailands velstående samt turister. Kjøpesentret ligger rett ovenfor Siam Center og i nærheten av CentralWorld og MBK.

## Fasiliteter
Med 8 etasjer er bruksarealet på kjøpesenteret over  m², og det huser over 270 butikker og restauranter. Siam Ocean World, Sørøst-Asias største akvarium, ligger også i bygget.

## Eksterne lenker
*
Europavei 48

**Europavei 48** går mellom Schweinfurt i Tyskland og Praha i Tsjekkia. Veiens lengde er 366 km.

Trasé fastlagt av UNECE: Schweinfurt – Bayreuth – Marktredwitz – Cheb – Karlovy Vary – Praha

## Knutepunkter

}

|}

## Eksterne lenker
Fylkesvei 6442

**Fylkesvei 6442 (Fv6442)** går mellom Innerdal og Badstuvik i Hitra.

Før Trøndelag fylke ble opprettet 1. januar 2018 hadde veien betegnelsen Fylkesvei 342 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Første norsk-svenske krig

**Første norsk-svenske krig** (**Första norgekriget**) i 1063 (eller 1064) ble utkjempet mellom den norske kongen Harald Hardråde og svenskene som støttet Håkon Ivarsson som var jarl av Opplandene.

I 1062 hadde kongen og jarlen kommet ut i åpen fiendskap med hverandre over uoverensstemmelse omkring danskekongen Svein Estridsons flukt under slaget ved Niså. Kongen anklaget jarlen for forræderi etter å ha fått rede på at danskekongen hadde blitt ført på landet av Håkon Ivarssons menn.

Håkon Ivarsson jarl måtte rømme fra Oslo over til den svenske kongen Stenkil som ga ham styringen i landsdelen Värmland. Med det var en norsk-svensk konflikt uunngåelig, for jarlen startet en oppstand i 1062 til 1063 på sitt tidlige jarldømme. Opplandene mot den hardhendte kongen.

Våren 1064 ble krigen mot Danmark stilt i bero etter forhandlingene mellom nordmennene og danskene ved Elven, som endte med et forlik mellom de to kongene som hver for seg hadde deres egne interne problemer. Straks etter dette vendte Kong Harald seg mot opplendingene som straks sa at de ikke ville betale skatt siden de allerede hadde betalt til jarlen, som hadde en stor hær i Götaland. For å tvinge fram betalingen av skatt måtte kongen først beseire jarlen.

Tidlig høst, året 1063 (eller 1064) dro kongen sør til Konghelle med hæren. De samlet opp lette skip, og seilte oppover Gøtaelven og frem til fossene. De lette skipene ble dratt over land ved fossene og opp til sjøen Vänern. Siden rodde den norske flåten over innsjøen mot øst, der Håkon Ivarsson holdt til. Håkon jarl kom ned fra landet sammen med den svenske hæren for å møte den norske hæren og avverget herjingene på landskapene.

## Harald Hardrådes seier

Harald Hardråde med sin hær gikk på land fra ei elv på østsiden av Vänern og opp i landet der de fant den svenske hæren oppstilt på den andre siden av ei myr. Slaget ved Vänerns strand sluttet med seier for nordmennene som vant under ledelse av den mer erfarne kongen, jarlen var blitt fordrevet uten sitt merke.

Med seieren var jarlens innflytelse i Opplandene ødelagt, og med dels brutale metoder ble de siste rester av motstanden mot kongestyret undertrykket, vinteren 1064 til 1065. I løpet av vinteren var Romerike, Hedmark, Hadeland og Ringerike herjet med ild og drap av de kongelige styrkene. Med terrortaktikk var Opplandene underlagt kongens kontroll nok en gang. I Sverige var Håkon Ivarssons nederlag et hardt slag for svenskekongen.

## Kilder
* Snorre Sturlason, Norges kongesagaer (*Harald Hardrådes saga*)
* *Nils Petter Thuesen*, Norges Historie i Årstall 2004
Fylkesvei 6444

**Fylkesvei 6444 (Fv6444)** går mellom Kalvøya og Jøsnøya ferjekai i Hitra kommune. Veiens lengde er 287 meter. Under utbyggingen av anleggene på  Jøsnøya og Kalvøya har veitraséen, og dermed også veilengden, blitt endret flere ganger.

Fra Sandstad ferjeleie ble flyttet til Jøsnøya 1984 til Hitratunnelen ble åpnet 1994 var veien del av riksvei 714.

Før Trøndelag fylke ble opprettet 1. januar 2018 hadde veien betegnelsen fylkesvei 343 (Sør-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
*
NSU Prinz

**NSU Prinz** var en bilmodell fra den tyske bilprodusenten NSU, som ble produsert fra 1957 til 1973.

Første generasjon Prinz var tilgjengelig som sedan med en rett taklinje og plass til fire personer. En tosylindret motor var plassert bakerst, hvor den drev bakhjulene via en usynkronisert girkasse.

## Sport Prinz
I 1958 ble coupémodellen *Sport Prinz* tilgjengelig. Den ble designet av Franco Scaglione hos italienske Bertone, og de første 250 karosseriene ble bygget der. De øvrige karosseriene ble bygget av Drautz i Neckarsulm, og totalt 20&nbsp;831 eksemplarer av Sport Prinz ble bygget mellom 1959 og 1967.

## Prinz 4
NSU Prinz 4 erstattet den opprinnelige Prinz i 1961. Prinz 4 hadde et nytt karosseri, svært likt Chevrolet Corvair, men adskillig mindre. Bilen var utstyrt med en tosylindret luftkjølt motor montert bakerst. 

## Inspirasjonskilde til andre modeller
I 1967 lanserte den sovjetiske bilprodusenten ZAZ en bil som var nesten identisk med NSU Prinz – ZAZ-966. Denne var utstyrt med en luftkjølt 0,9-liters V4-motor med en effekt på 30 hk.

Under lisens fra NSU ble Prinz også produsert i Sarajevo og Argentina.

## Eksterne lenker
*
Bogna kraftverk

**Bogna kraftverk** er et vannkraftverk i Snåsa kommune i Trøndelag. 

Kraftverket utnytter fallet fra Bangsjøan til  Snåsavatnet. Bangsjøan kan reguleres mellom 315 og 305 moh.

Elven Bongna har redusert vannføring som følge av reguleringen.

Det hentes også inn vann fra et elveinntak.

Kraftverket har installert en francisturbin med ytelse på 56 MW. Midlere årsproduksjon er på 145 GWh. 

Produksjonen startet opp i 1955. Verket ligger i fjell.

Kraftverket eies og driftes av Nord-Trøndelag Elektrisitetsverk.

## Referanser


## Kilder
* 
* NVE vannkraftdatabase
* NTE Vannkraft
Trent Lott

**Chester Trent Lott sr.** (født 9. oktober 1941 i Grenada, Mississippi) er en tidligere amerikansk senator for Mississippi og medlem av Det republikanske parti. Trent Lott vokste opp i Mississippi på 1940 og 1950-tallet i en tid hvor Det demokratiske partiet nærmest kontrollerte alt. Lott uttalte om sin oppvekst at "han aldri hatte møtt en levende republikaner."

## Kongressen
Trent Lott arbeidet i staben til Kongressenrepresentanten og demokraten William Colmer fra Mississippi. I 1972 annonserte Colmer at at han ikke ville ta gjenvalg. Lott skiftet parti fra demokratene og stilte til valg som konservativ republikaner til den åpne plassen etter Colmer. Lott vant valget.

Da den konservative senatoren og demokraten John C. Stennis trakk seg fra Kongressen i 1988, stilte Lott som kandidat. Lott ble valgt inn i Senatet i 1989 og sist gjenvalgt i 2006. Han var majoritetsleder i Senatet fra 1996 til 6. juni 2001, avbrutt i en kort periode i januar 2001, hvor han var minoritetsleder. Etter at senatoren Jim Jeffords forlot Det republikanske partiet og ble uavhengig i juni 2001, ble han minoritetsleder, noe han var fram til han trakk seg i desember 2002. I 2007 ble han igjen valgt inn i Senatets ledelse, som minoritetspartiets innpisker.

I november 2007 annonserte Lott at han ville gå av før nyttår. Lott hadde vurdert å si fra seg gjenvalg i 2006, men valgte å bli fordi han mente delstaten trengte hans politiske erfaring for å få føderal hjelp etter orkanen Katrina. Avgjørelsen om å trekke seg i 2007, kom trolig på grunn av en ny lov som fra 2008 ville tvunget ham inn i en karantene før han kunne begynne å arbeide som lobbyist. Guvernør Haley Barbour oppnevnte kongressrepresentant Roger Wicker til å erstatte Lott inntil videre. Wicker ble i valget 4. november 2008 valgt til å sitte ut resten av Lotts valgperiode, det vil si til januar 2013.

## Avgang som majoritetsleder
Lott trakk seg som majoritetsleder som følge av en uttalelse han kom med under feiringen av senatoren Strom Thurmonds hundreårsdag 5. desember 2002:
:«Jeg vil si dette om min delstat: Da Storm Thurmond ville bli president, støttet vi ham. Vi er stolte av det. Og hvis resten av landet hadde gjort som oss, ville vi ikke hatt alle de problemene vi har slitt med gjennom alle disse årene.»
Thurmond stilte som presidentkandidat i 1948 på en uavhengig plattform som hadde et formål: Fortsatt raseskille. Lotts delstat, Mississippi, var en av fire delstater Thurmond vant i presidentvalget. Etter uttalelsen til Lott ble han beskyldt for rasisme, og president Bush var en av de som fordømte uttalelsen hans. Lott kom noen dager senere med en beklagelse:
:«Et dårlig ordvalg kan gi inntrykk av at jeg omfavnet en politikk som ble forlatt for mange år siden. Det var ikke slik ment, og jeg beklager hvis mine uttalelser har virket støtende på noen.»
Han trakk seg som majoritetsleder i Senatet 20. desember 2002.

## Referanser


## Eksterne lenker
* 
*
Lawrie Sanchez

**Lawrie Philip Sancez** (født 22. oktober 1959 i Lambeth i England) er en tidligere nordirsk fotballspiller og senere -trener. Hans far er fra Ecuador og hans mor fra Nord-Irland.

## Karriere som spiller
Sanchez begynte sin karriere i Reading i 1978 og spilte 261 kamper og scoret 28 mål. Han spilte i Reading fram til 1984 da han gikk til Wimbledon FC for 30&nbsp;000 pund. i 1985 scora Sanchez målet som gjorde at Wimbledon rykka opp fra 2. divisjon til den øverste divisjonen, gamle 1. divisjon. 

Han ble matchvinner i FA-cupfinalen i 1988 da de spilte mot Liverpool FC.

Han spilte tre kamper for . Han ble også invitert til å spille for det ecuadorianske landslaget, men sa nei på grunn av avstanden fra Nord-Irland.

## Trenerkarriere
Sanchez ble spillende manager i den irske klubben Sligo Rovers i 1994 og i den første sesongen førte han dem til semifinale i den irske cupen i 1995.

I 1996 returnerte han til Wimbledon og var trener for deres reservelag. Han trente dem i fire år før han ble manager i Wycombe Wanderers i 1998. I 2001 kom klubben til semifinalen i FA-cupen. De tapte 1&ndash;2 mot Liverpool, men holdt dem lenge til 0&ndash;0. 

I januar 2004 ble Sanchez oppnevnt til nordirsk landslagssjef. Han gav seg som sjef i mai 2007 etter at Nord-Irland balt annet har vunnet over , spilt uavgjort mot  hjemme i kvalifiseringen til fotball-VM 2006 og slått  og  hjemme i kvalifiseringen til fotball-EM 2008.

Han ble i 2007 ny manager i Fulham. Han måtte gå av på grunn av dårlige resultater i desember samme år.

## Referanser


## Eksterne lenker
*
Fei Junlong

**Fei Junlong** (kinesisk: 费俊龙, pinyin: *Fèi Jùnlóng*, født 5. mai 1965 i Kunshan ved Suzhou i Folkerepublikken Kina) er en kinesisk taikonaut. Han og Nie Haisheng ble de 2. og 3. som ble sendt opp i det kinesiske Shenzhou-programmet på hans første (og hittil eneste) ferd Shenzhou 6, som var den første kinesiske romferden med mer enn ett menneske ombord.

## Romferder
* Shenzhou 6 – Kinas andre bemannede romferd (4 dager, 19 timer, 33 minutter)

## Bakgrunn
Han ble rekruttert til Kinas luftvåpen i 1982. I luftvåpenet ble han utdannet med toppkarakterer og ble pilot, flyinstruktør og flyteknologi-inspektør.
Han ble gift i 1991 og har en sønn. På sin fritid liker han å drive med kunst.

## Romfartskarrieren
Som oberst ble Fèi utvalgt til å bli taikonaut i 1998. Han var en av de siste fem utvalgte til Shenzhou 5-ferden, som ble Kinas første bemannede. Junlong var kommandør ombord på Shenzhou 6, som ble skutt opp 12. oktober 2005, sammen med Niè Hǎishèng. De landet 17. oktober 2005.

### Etter romfarten
En asteroide (9512 Feijunlong) er oppkalt etter ham.

## Eksterne lenker
* Fèi Jùnlóng at the Encyclopedia Astronautica. Sist besøkt 23. juli 2005.
* 
* Spacefacts biography of Fèi Jùnlóng
Per Kristoffersen

**Per Kristoffersen** (født 12. oktober 1937, død 2. mars 2023) var en norsk fotballspiller som spilte for . 

Kristoffersen ble norgesmester med Fredrikstad i 1957, 1961 og 1966. Han var toppscorer i 1. divisjon fire ganger, i 1956-57, 1959-60, 1960-61 og 1966. Han var den første spilleren som passerte 100 mål i toppdivisjonen, og med sine 147 mål er han på femteplass blant mestscorende spillere i Norge.

Kristoffersen spilte 25 landskamper for  og scoret seks mål. Hans sønn Atle Kristoffersen spilte også mange sesonger for FFK, og ble cupmester i 1984.

## Kilder
* ffksupporter.net

## Referanser


## Eksterne lenker
*
.museum

**.museum** er et generisk toppnivådomene (gTLD) på internett, utelukkende brukt av muséer, museumsorganisasjoner, samt individuelle medlemmer av museumsbransjen, slik som disse gruppene er definert av International Council of Museums (ICOM). Sammen med J. Paul Getty Trust etablerte ICOM MuseDoma (Museum Domain Management Association), under ledelse av Cary Karp, med formål å søke ICANN om å opprette et nytt gTLD, og å drive det hvis søknaden ble innvilget.

Toppnivådomenet *.museum* ble lagt inn i DNS-roten 20. oktober 2001, og var det første sponsede toppnivådomenet som ble opprettet av ICANN.

Tanken bak dette domenet er at det vil være fordelaktig for internettbrukere å ha et segment av TLD-navnerommet reservert for bruk av muséer, et navnerom hvis konvensjoner blir definert av museumsbransjen selv.  Toppnivådomenet *.museum* vil gi brukerne en rask og intuitiv måte å verifisere autentisiteten til et museumsnettsted.  På samme måte, etter som det innebærer en form for tredjeparts sertifisering, så vil muséer som bruker dette navnerommet ha en måte å forsikre sine besøkende om sitt nettsteds gyldighet.

I tillegg til valgbarhetskriteriene som er spesifisert i *.museum*'s charter, så gjelder et antall navnekonvensjoner for subdomener. Utstrakt støtte for internasjonaliserte domenenavn er også innført, som beskrevet på about.museum.

Registrering behandles av akkrediterte registrarer.

## Eksterne lenker
* ''.museum'''s sponsoravtale
* Detaljert informasjon om ''.museum''
* Regelverk for ''.museum''
* Indeks over domenenavn i ''.museum''
* MuseDoma's nettsted
* Liste over ''.museum''-akkrediterte registrarer
Nedre Fiskumfoss kraftverk

**Nedre Fiskumfoss kraftverk** er et vannkraftverk i Namsen i Grong kommune i Trøndelag. 

Kraftverket utnytter fallet i Fiskesfossen og er et rent elvekraftverk. I flom har Namsen en vannføring på opptil 2000 m3/s på stedet. En laksetrapp anlagt i 1975 ved kraftverket lar laksen passere fossen. Det er drevet en tunnel som leder laks på vei ned elven forbi kraftstasjonen.

Tunnsjøen, Limingen og Namsvatnet brukes som magasiner for kraftverkene i Namsen.

## Første kraftverk 1946–2023
Anleggsarbeidet ble innledet i 1941 og produksjonen startet opp i 1946 med en turbin. I 1950 ble ytterligere en turbin installert og kraftverket fikk sin siste turbin i 1957. Den samlede produksjonen var da oppe i 264 GWh.

Maskinhallen ligger i fjell. Bygningene over hallen er for inntaksluker, transformatorer, høyspentanlegg og verksted.

Det er installert tre francisturbiner med ytelse på 14,5 MW hver. Total installert effekt var 41,5 MW, midlere årsproduksjon var 272 GWh. Slukeevne var 140 m³/s.

Etter 75 års drift var anlegget preget av slitasje og trengte en større oppgradering. Det ble besluttet å bygge et helt nytt kraftverk. Det gamle ble nedstengt i slutten av 2023 da det nye ble satt i drift.

## Nytt kraftverk i 2023
Nye Nedre Fiskumfoss kraftverk er bygget inne i fjellet omkring 40 meter rett under europavei 6. Fjellhallen med kraftstasjonen har et volum på 40.000 m3. Det er bygget nye tunneler og nytt inntak. Slukeevne og effekt er mer enn doblet, slik at mindre vann slippes gjennom demningen ved flomperioder. Årsproduksjonen økes med 105 GWh til 382 GWh. 

Investeringen blir på 1 milliard kroner. Det gamle kraftverket vil gå som normalt i anleggsperioden og tas deretter ut av drift. Nyanlegget innebærer driving av 1 km tunneler i fjellet delvis under E6 og like ved Nordlandsbanen. Det blir ikke oppført ny dam i forbindelse med denne oppgraderingen. Det er sprengt ut 130.000 m3 fjell i forbindelse med oppgraderingen.

Installert effekt er 93,8 MW fra to kaplanturbiner. Årsproduksjon er 375 GWh.

Kraftverket eies og drives av Nord-Trøndelag Elektrisitetsverk.

## Referanser


## Kilder
* 
* NVE vannkraftdatabase
* NTE Vannkraft
* NVEs utvalgte kulturminner
* Energiteknikk: Investerer en milliard i ny kraftstasjon
* Norconsult: Nye Nedre Fiskumfoss kraftverk
* Namdalsavisa: Nå leveres det strøm fra nytt kraftverk: – Milepæl
Schauinsland-Reisen-Arena

**MSV-Arena** er en fotballarena beliggende i byen Duisburg i Tyskland. Arenaen fungerer som hjemmebane for byens fotballag MSV Duisburg. Arenaen ligger inne på idrettsområdet Sportpark Wedau i den sydlige delen av Duisburg, i bydelen *Neudorf*. På idrettsområdet finnes det, i tillegg til fotballarenaen, både regattabane, svømmestadion og ishall.

## Eksterne lenker
*
Kjell Johansson

:*Denna artikkelen handler om bordtennisspilleren Kjell Johansson. For forfatteren av samme navn, se [[Kjell Johansson (1941-)]].*

**Kjell Johansson** (født 5. oktober 1946 i Eskilstuna, død 24. oktober 2011 i Eksjö) var en svensk bordtennisspiller. Han ble to ganger europamester (1964 og 1966, og var svensk mester seks ganger i single. I 1965 ble han tildelt Svenska Dagbladets gullmedalje. Han har vunnet et VM-sølv individuelt (1973).

## VM-medaljer
* 1967 **gull** i double (sammen med Hans Alsér)
* 1969 **gull** i double (sammen med Hans Alsér)
* 1973 **gull** i double (sammen med Stellan Bengtsson)
* 1973 **gull** i lag (sammen med Stellan Bengtsson, Anders Johansson, Bo Persson og Ingemar Wikström
* 1973 sølv i single
* 1963 bronse i lag (sammen med Hans Alsér, Stellan Bengtsson I, Carl-Johan Bernhardt) 
* 1967 bronse i lag (sammen med Hans Alsér, Carl-Johan Bernhardt, Christer Johansson og Bo Persson
* 1973 bronse i double (sammen med Stellan Bengtsson)
* 1975 bronse i lag (sammen med Stellan Bengtsson, Bo Persson, Ulf Thorsell og Ingemar Wikström  
* 1977 bronse i lag (sammen med Stellan Bengtsson, Åke Grönlund, Roger Lagerfeldt og Ulf Thorsell

## Referanser
Øvre Fiskumfoss kraftverk

**Øvre Fiskumfoss kraftverk** er et vannkraftverk i Namsen i Grong kommune i Trøndelag. 

Kraftverket utnytter fall i Namsen og er et rent elvekraftverk.

Kraftverket har installert 1 rørturbin med en ytelse på 7,6 MW. Midlere årsproduksjon er på 49 GWh.

Produksjonen startet opp i 1976.

Tunnsjøen, Limingen, Namsvatnet, mfl. brukes som magasiner for kraftverkene i Namsenvassdraget.

Kraftverket eies og driftes av Nord-Trøndelag Elektrisitetsverk.

## Referanser


## Kilder
* 
* NVE vannkraftdatabase
* NTE Vannkraft
Sander Røo

**Sander Tomasson Røo** (født 14. mai 1816, død 1892) var bonde og tradisjonsbærer fra Røo i Hol i øvre Hallingdal. Navnet hans ble også skrevet **Sander Raaen**. Da Ludvig Mathias Lindeman for gjennom Hallingdal på sank etter gamle visetoner, skrev han opp flere gamle viser etter Sander Røo. Røo var også en sentral samarbeidspartner og kilde for Ivar Aasen.

## Referanser
Aunfoss kraftverk

**Aunfoss kraftverk** er et vannkraftverk i Namsen i Grong kommune i Trøndelag. 
 
Det utnytter fall på 28 m i Namsen ved Aunfoss/Breifoss og er et rent elvekraftverk.

Kraftverket har installert to francisturbiner med samlet ytelse på 28 MW. Midlere årsproduksjon er på 202 GWh.

Tunnsjøen, Limingen, Namsvatnet m.fl. brukes som magasiner for kraftverkene i Namsen.

Kraftverket eies og driftes av Nord-Trøndelag Elektrisitetsverk. Det ble utbygd i årene 1954–58.

## Referanser


## Kilder
* 
* NVE vannkraftdatabase
* NTE Vannkraft

## Eksterne lenker
* Namsen bygges ut - Steinkjer kommune.
* NTE (gammel side)
Tōkaidō Shinkansen

**Tōkaidō Shinkansen** (東海道新幹線) er den opprinnelige Shinkansenlinjen som åpnet i 1964 mellom Tokyo og Shin-Osaka. Den trafikkeres av Central Japan Railway Company og tidligere av JNR, Japan National Railways.

## Historie

Tokaido Shinkansen-linjen ble opprinnelig påtenkt i 1940 som en egen 150 km/t jernbane mellom Tokyo og Shimonoseki, som ville ha vært 50 % raskere enn det raskeste ekspresstoget på den tiden. Begynnelsen på andre verdenskrig fikk prosjektet til å stoppe opp på et tidlig planleggingsstadium selv om noen få tunneler ble gravet ut og senere brukt i Shinkansen-linjen. Fordi linjen går gjennom Japans tre største byområder, er linjen den mest trafikkerte av alle Shinkansen-linjene.

Byggingen av linjen begynte i 1959 og ble fullført i 1964. Det første toget gikk fra Tokyo til Shin-Osaka 1. oktober det året. Åpningen fant sted slik at the skjedde i tide til sommer-OL i 1964. Opprinnelig ble linjen kalt *den nye [[Tōkaidōlinjen]]*. Den ble oppkalt etter Tōkaidōveien i Japan som har blitt brukt i flere århundrer.

Linjen hadde fraktet 100 millioner passasjerer i 1967, en milliard i 1976 og 4,16 milliarder under 40-årsjubiléet i 2004.

En ny Shinkansen-stopp på Shinagawa stasjon åpnet i oktober 2003. Samtidig ble tidtabellen endret betydelig med flere Nozomi høyhastighetsavganger.

En ny stasjon, Biwako-Ritto, var planlagt mellom Maibara og Kyoto, men prosjektet ble skrinlagt i 2007.

## Tog

Det er tre typer tog på linjen: Fra raskest til tregest er de *[[Nozomi]]*, *[[Hikari]]*, og *[[Kodama]]*. Mange fortsetter med Sanyō Shinkansen som går så langt som til Fukuokas Hakata stasjon.

Noen av togsettene på linjen:

* 300-serie *Hikari* / *Kodama*
* 700-serie *Nozomi* / *Hikari* / *Kodama*
* N700-serie *Nozomi*

*Hikari* som går fra Tokyo til Osaka brukte fire timer i 1964. Dette ble redusert til 3 timer og 10 minutter i 1965. Med innføring av høyhastighets *Nozomi* i 1992 ble reisetiden redusert til 2 timer og 30 minutter. N700-serietogene som ble innført i 2007 reduserte reisetiden til 2 timer og 25 minutter.

## Stasjoner
**''Kodama**-tog stopper ved alle stasjoner. **Nozomi**-tog og **Hikari**-tog har varierende stoppmønstre.''

## Referanser


## Eksterne lenker
* Bilder fra Tōkaidō Shinkansen-linjen
Tunnsjødal kraftverk

**Tunnsjødal kraftverk** er et vannkraftverk i elva Namsen i Namsskogan kommune i Trøndelag. 

Kraftverket utnytter fallet mellom Tunnsjøflyan og Namsen. Tunnsjøflyan reguleres mellom 348 og 345 moh. Tunnsjøelva reguleres som følge av kraftverket.

Kraftverket har installert ytelse på 176 MW. Midlere årsproduksjon er på 877 GWh.

Produksjonen startet opp i 1963. Kraftverket er bygget i fjell.

Tunnsjøen, Limingen og Namsvatnet brukes som magasiner for kraftverkene i Namsenvassdraget.

Kraftverket eies og driftes av Nord-Trøndelag Elektrisitetsverk.

## Referanser


## Kilder
* 
* NVE vannkraftdatabase
* NTE Vannkraft

## Eksterne lenker
*
Aston Martin DB2/4

**Aston Martin DB2/4** (produsert 1953–57) var en sportsbil fra den britiske bilprodusenten Aston Martin. 

## DB2/4 saloon

Den var basert på forgjengeren Aston Martin DB2, men hadde et nytt karosseri.  Den hadde også fått to bakseter samt bedre plass i høyden, og ble kalt en 2+2.  Baksetene kunne legges ned og gi et romslig bagasjerom, og bilen anses da som en Grand Tourer.

Motoren kom også fra DB2, en 2,6 liters rekkesekser som pumpet ut 105 hestekrefter.  Varianten *Vantage* hadde 125 hestekrefter.  I løpet av 1954 ble den erstattet med en 2,9 liters motor som ga 140 hestekrefter.

Selve chassiset ble bygd i Meltham Hill nær Huddersfield, mens det var Mulliner i Birmingham som bygde karosseriet.  Etterhvert ble produksjonen lagt til hovedsetet i Feltham.

Det ble laget 451 eksemplarer.  102 av disse var *drophead coupe* (DHC), altså uten tak.

## DB2/4 Mark II saloon

**Mark II** ble introdusert i oktober 1955, og hadde blant annet endrede halefinner, nye hovedlykter og flere kromdetaljer.  En variant av motoren kunne fås med 165 hestekrefter. Karosseriet ble bygget av Tickford.  

Den ble bygget i 199 eksemplarer.  Av disse var 34 såkalt *fixed head coupe* (FHC) som manglet de to baksetene. mens kun 19 var *drophead coupe* (DHC) som manglet både baksete og tak.

## Referanser
Røyrvikfoss kraftverk

**Røyrvikfoss kraftverk** er et vannkraftverk ved Røyrvik i Linvasselvvassdraget i Røyrvik kommune i Trøndelag. 

Kraftverket utnytter fallet mellom Vektaren og Limingen. 

Også Namsvatnet brukes som reguleringsmagasin. Namsvatnet var før reguleringen opprinnelig tre vann som ble oppdemmet 14 m. Namsvassdammen ble tatt i bruk i 1952. Vannet i Namsvatn rant opprinnelig ned Namsen, men ble etter reguleringen overført til Vektaren, Limingen og til slutt Tunnsjøen før det renner ut i Namsen igjen via Tunnsjødal kraftverk og i Kvarnbergsvattnet via Linvasselv kraftverk og via Linvasselva. 

Kraftverket har installert ytelse på 16 MW fra en kaplanturbin. Midlere årsproduksjon er på 92 GWh.

Produksjonen startet opp i 1965.

Kraftverket eies og driftes av Nord-Trøndelag Elektrisitetsverk.

## Referanser


## Kilder
* 
* NVE vannkraftdatabase
* NTE Vannkraft
Melchor Antonio Portocarrero y Lasso de la Vega

Don **Melchor Antonio Portocarrero y Lasso de la Vega** (født 1636, død 15. september 1705) var visekonge av Ny-Spania fra den 30. november 1686 til den 19. november 1688 og visekonge av Peru fra august 1689 til 1705.

## Referanser
Hans Alsér

**Hans Alsér** (født 23. januar 1942 i Borås, død 15. januar 1977) var en svensk bordtennisspiller.

Alsér var en av Sveriges beste bordtennisspillere, han ble europamestere i single to ganger, i 1962 og 1966. I lag vant han fire europamestertitler mellom 1964 og 1970. Han ble verdensmester i double to ganger, 1967 og 1969 sammen med Kjell Johansson.

Alsér omkom i en ulykke da flyet kolliderte med bakken under innflyvningen til Bromma lufthavn den 15. januar 1977.

## Referanser
Idrett for funksjonshemmede

**Idrett for funksjonshemmede** refererer til sport tilrettelagt for utøvere med ulike funksjonshemminger. I daglig tale omtales idrett for funksjonshemmede gjerne som «**handikapidrett**» eller «**paraidrett**». 

Idrett for funksjonshemmede i Norge ble mellom 1997 og 2007 organisert under Norges Funksjonshemmedes Idrettsforbund (NFI), som var et særforbund for bevegelseshemmede, synshemmede, hørselshemmede og mennesker med utviklingshemming. NFI var igjen organisert under Norges idrettsforbund (NIF). 31. desember 2007 ble NFI oppløst, og fra 2008 er det de ulike særforbundene som organiserer idrett for funksjonshemmede.

Idrett for funksjonshemmede er en sentral del av integreringsarbeidet og tilretteleggingen for funksjonshemmede i samfunnet. Aktivisering og gleden ved å mestre og å være i bevegelse er grunnleggende i arbeidet med idrett for funksjonshemmede, men også gleden av å konkurrere og prestere. Et mål for arbeidet med integreringen av funsjonshemmede i idrett har vært at arbeidet med idrett for funksjonshemmede skulle legges til de respektive særforbund. Dette målet ble nådd våren 2007. I dette ligger blant annet rekruttering, tilrettelegging, administrering og organisering.

Idrett for funksjonshemmede er i stadig utvikling, og teknologi spiller en sentral rolle i tilretteleggingen gjennom nye hjelpemidler.

## Se også
* Deaflympics
* Paralympics

## Referanser
Gordon-Keeble

**Gordon-Keeble** var et britisk bilmerke i årene mellom 1963 og 1967. Hovedkontoret lå først i Slough, så i Eastleigh før selskapet flyttet til Southampton. Bilenes logo var en skilpadde.

Gordon-Keeble startet da John Gordon, tidligere ansatt hos bilprodusenten Peerless, og Jim Keeble gikk sammen i 1959 for å bygge bilen *Gordon GT*, ved å montere en 3.5-liters V8-motor fra Buick i et chassis fra Peerless. Etterhvert ble det endret til en Chevrolet-motor montert i et egetutviklet chassis med uavhengig hjuloppheng og skivebremser på alle hjul. Chassiset ble så fraktet til Torino i Italia, hvor Bertone bygget et karosseri av aluminiumspaneler, designet av Giugiaro.

Bilen ble presentert på Bertones stand på bilutstillingen i Genève i 1960. Etter lang tids testing ble den fraktet til Detroit og presentert for ledelsen i Chevrolet, som sa seg villige til å levere motorer og girkasser fra Corvette til serieproduksjon av bilen. Før serieproduksjonen startet ble karosserimaterialet byttet fra aluminium til glassfiber.

Kort tid etter produksjonsstart dukket det opp en rekke problemer med underleverandører, og før selskapet hadde rukket å produsere særlig mange biler gikk de under konkursbehandling. Selskapet ble kjøpt av Harold Smith og Geoffrey West i 1965, og ble omdøpt til *Keeble Cars Ltd.*. Produksjonen startet opp igjen, men kun i en kort periode, og den siste bilen i vanlig serieproduksjon ble ferdigstilt i 1966. (Én siste bil ble bygget fra reservedeler i 1967, noe som brakte det totalt produserte antallet til nøyaktig 100 eksemplarer.)
  
I 1968 ble det gjort et forsøk på å starte produksjonen igjen, da rettighetene til bilen ble kjøpt av en amerikaner ved navn John de Bruyne, men til tross for at to eksemplarer med De Bruyne-logoer ble presentert på bilutstillingen i New York ble det aldri startet noen produksjon.

## Eksterne lenker
*
Sten Lundin

**Sten «Storken» Lundin** (født 20. november 1931 i Stockholm, død 3. juni 2016) var en svensk motocrosskjører. Han vant to verdensmesterskap i motocross i 500cm3-klassen; 1959 på en Monark og i 1961 med en Lito. Han ble også verdensmester i lag to ganger og i 1961 ble han tildelt Svenska Dagbladets gullmedalje sammen med Ove Fundin (speedway). I 2002 ga posten i Sverige ut åtte frimerker med temaet motorsykkelsport og et av dem viser «Storken» i aksjon.

## Referanser
Magnus Vigrestad

**Magnus Vigrestad** (født 12. august 1887 i Stavanger, død 1. desember 1957 i Stavanger) var en norsk billedhugger, best kjent for statuen av Alexander Kielland i hjembyen (1927).

Vigrestad var utdannet ved *Stavanger tekniske aftenskole* 1903-06 og ved Statens kunstakademi under Gunnar Utsond. Han virket det meste av tiden i Stavanger, hvor han tok imot elever fra 1940. Han arbeidet i en naturalistisk stil. Blant hans arbeider kan nevnes Kielland-statuen, *Fotballspilleren* (posthumt, 1958) – et minnesmerker over idrettsfolk som falt under andre verdenskrig, og en byste av maleren Marcelius Førland (1915) i Nasjonalgalleriet. Vigrestad har også laget statuetten til Egebergs ærespris. Magnus Vigrestad døde av skadene da han ble påkjørt av en lastebil natt til 1. desember 1957.

En minnetavle over Vigrestad i Stavanger er utført av Kristoff Nasilowski (f 1956).

Stavanger har også hedret Magnus Vigrestad med *Magnus Vigrestads vei* som ligger på Stokka.

Magnus Vigrestad er gravlagt ved Lagård gravlund.



File:Kristiansand - no-nb digifoto 20160506 00164 NB MIT FNR 12567 A.jpg|«Barbarkvinnen» (1917) ble satt opp i Børsparken i Kristiansand i 1951. 
File:Stavanger - no-nb digifoto 20150102 00068 NB MIT FNR 21023.jpg|Alexander Kielland (1927) på torget i Stavanger. 


## Eksterne lenker
*kort biografi med bilder på den private nettsiden erlingjensen.net
Linvasselv kraftverk

**Linvasselv kraftverk** er et vannkraftverk i Lierne kommune i Trøndelag. Selve kraftstasjonen ligger ved Kvarnbergsvattnet i Sverige. 

Kraftverket utnytter et fall på 108 meter i Linvasselv fra innsjøen Limingen. Det er bygget i fjell.

Det er installert to francisturbiner, en leverer til Sverige, den andre leverer til Norge. Midlere total årsproduksjon er på 200 GWh.

Svensk generator er på 48 MW, produksjon 142 GWh.

Norsk generator er på 25 MW, produksjon 58 GWh. 

Kraftverket ble bygget i 1962. Det er deleid av Nord-Trøndelag Elektrisitetsverk og Fortum.

## Referanser


## Kilder
* 
* NVE vannkraftdatabase
* NTE Vannkraft
* Store Norske Leksikon
Bomber (album)

***Bomber*** er det tredje studioalbumet til heavy metal-bandet Motörhead. Albumet er det andre av tre studioalbum til å bli gitt ut i 1979. Albumet er oppkalt etter en nøkkelroman av Len Deighton.

## Sporliste
# «Dead Men Tell No Tales» (3:04)
# «Lawman» (3:57)
# «Sweet Revenge» (4:13)
# «Sharpshooter» (3:17)
# «Poison» (2:57)
# «Stone Dead Forever» (4:54)
# «All the Aces» (3:23)
# «Step Down» (3:41)
# «Talking Head» (3:43)
# «Bomber» (3:45)

### Bonusspor
;Bonusspor på CD-utgivelsen:
# «Over the Top»
# «Leaving Here» (Live)
# «Stone Dead Forever» (Live)
# «Dead Men Tell No Tales» (Live)
# «Too Late, Too Late» (Live)

;Bonus-CD på «Deluxe Edition»
# «Over the Top» (3:20)
# «Stone Dead Forever» (Alternativ versjon) (4:34)
# «Sharpshooter» (Alternativ versjon) (3:16)
# «Bomber» (Alternativ versjon) (3:35)
# «Step Down» (Alternativ versjon) (3:29)
# «Leaving Here» (Live) (3:02)
# «Stone Dead Forever» (Live) (5:31)
# «Dead Men Tell No Tales» (Live) (2:44)
# «Too Late Too Late» (Live) (3:20)
# «Step Down» (Live) (3:49)

## Personell
* Lemmy – Vokal, bass
* Eddie Clarke – Gitar
* Philthy Taylor – Trommer

## Eksterne lenker
*
Aston Martin DB4

**Aston Martin DB4** var en sportsbil fra den britiske bilprodusenten Aston Martin, som ble produsert mellom 1958 og 1963. 

Modellen erstattet DB Mark III, og var helt nyutviklet, bortsett fra motoren, som var videreutviklet fra 2.9-litersmotoren i forgjengeren.  Motoren hadde et sylindervolum på 3.7 liter (3&nbsp;670 ccm), og var designet av Tadek Marek. Den hadde doble overliggende kamaksler og seks sylindere på rekke. Bilen hadde skivebremser på alle fire hjul.

Karosseriet var designet av italienske Carrozzeria Touring, og ble presentert for første gang på bilutstillingen i London i 1958. Til tross for at både design og konstruksjonsmetoder var italienske var bilen den første modellen som ble produsert på selskapets fabrikk i Buckinghamshire, England.

En cabrioletutgave ble introdusert i 1962, og andre spesialmodeller var blant annet DB4 GT Zagato og Lagonda Rapide (firedørs sedan).

## DB4 GT




:*Se også [[Aston Martin DB4 GT Zagato]]*
**DB4 GT** var en spesiell lettvektsutgave med høyere ytelser. Den ble introdusert i september 1959 og var blant annet utstyrt med et tynnere karosseri (for lavere vekt) samt lukkede frontlykter. Dessuten var akselavstanden redusert, noe som betød at de fleste eksemplarene ble levert uten bakseter.

Modellen var tilgjengelig med en 3.7-liter eller 3.8-liters motor, og hadde to tennplugger per sylinder og tre forgassere. Motorene hadde også en annen sylindertopp, som økte kompresjonen, og effekten ble økt til 302 hestekrefter. Toppfarten var 246 kilometer i timen, og bilen klarte 0-100 km/t på 6.1 sekunder.

75 eksemplarer ble bygget, i tillegg til den separate modellen DB4 GT Zagato. Dessuten ble det bygget étt eksemplar med karosseri fra Bertone, kalt *Bertone Jet*.

## Vantage
Da DB4 *Series IV* ble introdusert i 1961 ble også en utgave med høyere ytelse, *DB4 Vantage*, introdusert. Den var utstyrt med tre forgassere og et annet toppstykke, noe som økte ytelsene til 266 hestekrefter. De fleste modellene var også utstyrt med samme frontlykter som DB4 GT. Totalt ble 136 sedanmodeller og 32 cabrioleter bygget med Vantage-motoren.

## Vantage GT

Et lite antall DB4 (som ikke var GT-modellen) ble utstyrt med GTs kraftigere motor. Denne kombinasjonen kalles ofte *Vantage GT*, til tross for at ikke alle var utstyrt med Vantage-utstyrsnivået, og ingen av dem teknisk sett var en GT. Totalt 14 eksemplarer har denne uvanlige kombinasjonen.

## Eksterne lenker
*
Ove Fundin

**Ove Fundin** (født 23. mai 1933 i Tranås) er en svensk speedwaykjører, han har vunnet flere verdensmesterskap.

Fundin har i løpet av sin karriere vunnet 11 VM-titler, 5 individuelle og 6 lag-VM. Han ble verdensmester i 1956, 1960, 1961, 1963 og 1967. Han ble i 1961 tildelt Svenska Dagbladets gullmedalje sammen med Sten «Storken» Lundin (motocross).

## Referanser
On Parole

***On Parole*** er et studioalbum av heavy metal-bandet Motörhead.

Albumet ble spilt inn i to strekk, i september 1975 og desember 1975 – februar 1976. Det var ment som bandets debutalbum, men plateselskapet United Artists takket nei til å publisere det. De ga det likevel ut i 1979, i kjølvannet av suksessen til ''Overkill'' og ''Bomber'', som begge ble utgitt tidligere samme år på Bronze Records. Motörhead hadde allerede gitt ut de fleste låtene i ny innspilling på det som faktisk ble deres debut – ''Motörhead'' fra 1977.

Lucas Fox' originale trommespor ble erstattet av Phil Taylor på alle låtene unntatt «Lost Johnny».

## Sporliste

### Bonusspor
;Bonusspor på nyutgivelse av EMI (1997):
# «On Parole» (Alternate take) (6:56)
# «City Kids» (Alternate take) (3:47)
# «Motorhead» (Alternate take) (2:47)
# «Leaving Here» (Alternate take) (3:02)

## Personell
*Lemmy – Vokal, bass
*Larry Wallis – Gitar
*Phil Taylor – Trommer på alle låtene unntatt «Lost Johnny»
*Lucas Fox – Trommer på «Lost Johnny»

## Referanser


## Eksterne lenker
*
BBC Television Centre

**BBC Television Centre** i London var hovedsete for store deler av BBCs fjernsynsproduksjon fra 1960 og utover 2000-tallet. Herfra produserte den britiske allmennkringkasteren sine fleste nasjonale programmer samt radionyheter produsert av BBC News.

Bygningen ble åpnet i 1960 og ligger ved Shepherd's Bush vest for London sentrum. Det er en av de første bygningene i verden som ble bygget spesielt for fjernsynsproduksjon, og det var et av verdens største fjernsynssentre. 

Høsten 2007 kunngjorde BBC at de ønsket å selge Television Centre. All fjernsynsproduksjon ble flyttet fra senteret til BBC Broadcasting House i 2011, og tv-virksomheten ble avsluttet i mars 2013. I dag huser det gamle tv-senteret et underholdningssenter og kontorlokaler.

## Referanser
Ace of Spades

***Ace of Spades*** er det femte studioalbumet til heavy metal-bandet Motörhead. Albumet nådde fjerdeplass på den britiske albumlisten og var det første albumet til å ha bildet av bandet på albumcoveret. Albumet har blitt Motörheads mest kjente og suksessfulle album, og tittelsangen har blitt en av de største heavy metal-klassikerne. Spar og sparess har i senere tid blitt brukt som symboler og en del av bandets image.

I forkant av albumet ga bandet ut singelen *«Ace of Spades»*. Den inneholdt de to sporene «Ace of Spades» og «Dirty Love» og nådde en 15.-plass på den britiske hitlisten. 

## Sporliste
# «Ace of Spades» (2:49)
# «Love Me Like a Reptile» (3:23)
# «Shoot You in the Back» (2:39)
# «Live to Win» (3:37)
# «Fast and Loose» (3:23)
# «(We Are) The Road Crew» (3:12)
# «Fire Fire» (2:44)
# «Jailbait» (3:33)
# «Dance» (2:38)
# «Bite the Bullet» (1:38)
# «The Chase Is Better Than the Catch» (4:18)
# «The Hammer» (2:48)

### Bonusspor
;Bonusspor på nyutgivelse (1997):
# «Dirty Love»
# «Please Don't Touch» (med Girlschool)
# «Emergency»

;Bonus-CD på «Deluxe Edition»:
# «Dirty Love» (2:55)
# «Ace of Spades» (Alternativ versjon) (3:03)
# «Love Me Like a Reptile» (Alternativ versjon) (4:16)
# «Love Me Like a Reptile» (Alternativ versjon) (3:31)
# «Shoot You in the Back» (Alternativ versjon) (3:11)
# «Fast and Loose» (Alternativ versjon) (3:06)
# «(We Are) The Roadcrew» (Alternativ versjon) (3:24)
# «Fire Fire» (Alternativ versjon) (2:41)
# «Jailbait» (Alternativ versjon) (3:33)
# «The Hammer» (Alternativ versjon) (3:11)
# «Dirty Love» (Alternativ versjon) (1:02)
# «Dirty Love» (Alternativ versjon) (2:51)
# «Fast and Loose» (BBC Session) (4:18)
# «Live to Win» (BBC Session) (3:33)
# «Bite the Bullet/The Chase Is Better Than the Catch» (BBC Session) (6:05)

## Personell
*Lemmy – Vokal, bass
*Eddie Clarke – Gitar
*Philthy Taylor – Trommer

## Eksterne lenker
*